CELEX: 62011CN0201
Language: sk
Date: 2011-04-27 00:00:00
Title: Vec C-201/11 P: Odvolanie podané 27. apríla 2011 : Union des associations européennes de football (UEFA) proti rozsudku Všeobecného súdu (siedma komora) zo 17. februára 2011 vo veci T-55/08, Union des associations européennes de football (UEFA)/Európska komisia

9.7.2011   
            
            
               SK
            
            
               Úradný vestník Európskej únie
            
            
               C 204/16
            
         Odvolanie podané 27. apríla 2011: Union des associations européennes de football (UEFA) proti rozsudku Všeobecného súdu (siedma komora) zo 17. februára 2011 vo veci T-55/08, Union des associations européennes de football (UEFA)/Európska komisia
   (Vec C-201/11 P)
   2011/C 204/30
   Jazyk konania: angličtina
   
      Účastníci konania
   
   
      Odvolateľka: Union des associations européennes de football (v zastúpení: D. Anderson, QC, D. Piccinin, barrister, B. Keane, solicitor, T. McQuail, solicitor)
   
      Ďalší účastníci konania: Európska komisia, Belgické kráľovstvo, Spojené kráľovstvo Veľkej Británie a Severného Írska
   
      Návrhy odvolateľky
   
   Odvolateľka sa domáha, aby bol napadnutý rozsudok zrušený z týchto dôvodov:
   
               —
            
            
               Všeobecný súd z právneho hľadiska nesprávne uplatnil smernicu 89/522 (1) pokiaľ ide o požiadavku jasnosti a transparentnosti a skutočnosť, že EURO (Majstrovstvá Európy vo futbale) považoval za udalosť veľkého významu pre spoločnosť,
            
         
               —
            
            
               Všeobecný súd z právneho hľadiska nesprávne uplatnil ustanovenia Zmluvy týkajúce sa hospodárskej súťaže,
            
         
               —
            
            
               Všeobecný súd z právneho hľadiska nesprávne uplatnil ustanovenia Zmluvy týkajúce sa slobodného poskytovania služieb a transparentnosti,
            
         
               —
            
            
               Všeobecný súd z právneho hľadiska nesprávne posúdil práva duševného vlastníctva UEFA,
            
         
               —
            
            
               Všeobecný súd z právneho hľadiska nesprávne posúdil, že napadnuté rozhodnutie obsahuje dostatočné odôvodnenie v súvislosti s a) charakterizovaním EURO ako udalosti veľkého významu pre spoločnosť; b) hospodárskou súťažou; c) slobodným poskytovaním služieb a d) právami duševného vlastníctva.
            
         
      (1)  Smernica Rady 82/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (Ú. v. ES L 295, s. 12; Mim. vyd. 06/001, s. 224).